Pierrick Le Guennec

Pierrick (pe Pierrik) Le Guennec zo ur politikour ha trotskour breizhat, bet war ar renk en dilennadegoù kanton e 2004 e Lanester evit ar strollad trotskour Parti des Travailleurshttp://membres.multimania.fr/pt56/defense_democratie/2004_mars_lanester/Mars2004Affiche.htm, ma tapas 0,71% eus mouezhioù an dud enskrivetMinistrerezh an Diabarzh, ha 9vet war «Liste des Travailleurs» er memes bloavezh, evit an dilennadegoù european, 0,31% eus mouezhioù an dud enskrivetDisoc'hoù Ministrerezh an Diabarzh.

Sekretour ar Fédération de la Libre pensée eo er Morbihan.

Oberoù
Skrivet en deus diwar-benn skolidi Diwan. Savet eo a-enep d'ar panelloù divyezhek (gallek-brezhonek) er Mor-Bihan. Skrivet en deus diwar-benn istor an emsav breizhek e-barzh al lec'hienn Observatoire du Communautarisme e skridoù e lec'h ma tispleg e gasoni a-enep d'an emsav. Mennozhioù broadelour gall taer-tre a zo gantañ.

Doareoù ober
Dre vras e sav teuliadoù war boent pe boent eus istor politikel an emsav, tud 'zo (Roparz Hemon...), aozadurioù (Diwan...) pe traoù dibar (Gwenn-ha-Du, Bro gozh ma zadoù...). Tennañ a ra tammoù frazennoù tapet amañ hag ahont e-barzh kelaouennoù kozh alies (diaes a-walc'h da gavout dre vras) ha lakaat anezho kichen-ha-kichen ha degaset pe liammet gant frazennoù pe titloù savet gantañ.

Pennadoù kenstag
Françoise Morvan
Groupe information Bretagne
Republikanouriezh

 Dave ha notennoù

Rummad:Politikourien Breizh
Rummad:Jakobinelezh